जयनगर–जनकपुर–बर्दिवास ६९ किलोमिटर रेलमार्गको दुई खण्डको काम ८० प्रतिशत सकिएको छ । भारतीय रेल्वेको ठूलो जक्सन जयनगरसँग जोड्न नेपालमा निर्माण भइरहेको ६९ किलोमिटर रेलमार्ग अन्तर्गत ५२ किलोमिटरमा स्लिपर र ट्रयाक बिछ्याइँदै छ । “रेलमार्गले जनकपुरलाई भारतसँग जोडेको थियो,” प्राध्यापक लाभ भन्छन्, “जनकपुरको आर्थिक विकासमा रेलमार्गको ठूलो हिस्सा थियो ।” जनकपुरमा मात्रै रहेको रेल सेवा, धार्मिक स्थल जानकी मन्दिर र विमानस्थलमा जहाज उडेको हेर्न आउनेको संख्या बढ्दो थियो ।
